stanford-oval/wikipedia huggingface dataset:
จังหวัดสกลนครในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522
ผลการเลือกตั้งแบบแบ่งเขต > เขตเลือกตั้งที่ 2

เขตการเลือกตั้งที่ 2 ประกอบด้วยอำเภอสว่างแดนดิน, อำเภอวานรนิวาส, อำเภอบ้านม่วง, อำเภอส่องดาว และกิ่งอำเภอคำตากล้า
| ผลการเลือกตั้งสมาชิกสภาผู้แทนราษฎร เขต 2 จังหวัดสกลนคร> พรรค | ผลการเลือกตั้งสมาชิกสภาผู้แทนราษฎร เขต 2 จังหวัดสกลนคร> พรรค | ผลการเลือกตั้งสมาชิกสภาผู้แทนราษฎร เขต 2 จังหวัดสกลนคร> ผู้สมัคร | ผลการเลือกตั้งสมาชิกสภาผู้แทนราษฎร เขต 2 จังหวัดสกลนคร> คะแนนเสียง | ผลการเลือกตั้งสมาชิกสภาผู้แทนราษฎร เขต 2 จังหวัดสกลนคร> % | ผลการเลือกตั้งสมาชิกสภาผู้แทนราษฎร เขต 2 จังหวัดสกลนคร> ± |
| --- | --- | --- | --- | --- | --- |
|  | เสรีธรรม (พ.ศ. 2522)   | พันตรี สีห์พนม วิชิตวรสาร (8) | 19,236 |  |  |
|  | ชาติประชาชน (พ.ศ. 2522)   | ดิเรก อัคราช (10) | 10,980 |  |  |
|  | ไม่สังกัดพรรค | ประเสริฐ เผ่าวงศ์ษา (14) | 10,636 |  |  |
|  | กิจสังคม  | จ่าสิบเอก ชุมพล วัฒนบุตร (13) | 9,725 |  |  |
|  | ชาติไทย  | บุญเรือง มาริชิน (6) | 7,795 |  |  |
|  | ชาติไทย  | บัวใส ศรีสถาน (7)* | 7,224 |  |  |
|  | ประชาธิปัตย์   | สุวิทย์ ไชยบุญเรือง (4) | 7,186 |  |  |
|  | ไม่สังกัดพรรค | ว่าที่ร้อยตรี สะเทื้อน ตุละวรรณ (1)✔ | 6,755 |  |  |
|  | สยามปฎิรูป   | ทองปาน วงศ์สง่า (3)✔ | 6,481 |  |  |
|  | ไม่สังกัดพรรค | สินธุวัตร สัตถาผล (2) | 6,431 |  |  |
|  | เสรีธรรม (พ.ศ. 2522)   | โมรา วัฒนะชีวะกุล (9) | 6,410 |  |  |
|  | กิจสังคม  | สุดใจ พงษ์สิทธิศักดิ์ (12) | 5,891 |  |  |
|  | ประชาธิปัตย์   | เกษม อุทัย (5) | 2,467 |  |  |
|  | ไม่สังกัดพรรค | สมศักดิ์ ทองจันทร์ (17) | 1,004 |  |  |
|  | ชาติประชาชน (พ.ศ. 2522)   | เดชา มหาไชย (11) | 900 |  |  |
|  | ไม่สังกัดพรรค | นารถ มุขยวงศ์ (16) | 742 |  |  |
|  | สังคมประชาธิปไตย | โกสุม ทองจันทร์ (15) | 454 |  |  |
| บัตรดี | บัตรดี | บัตรดี |  |  | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน |  |  | – |
| บัตรเสีย | บัตรเสีย | บัตรเสีย |  |  | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง |  |  | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง |  |  | — |
: เสรีธรรม (พ.ศ. 2522)   ได้ที่นั่งจาก ชาติไทย 
: ชาติประชาชน (พ.ศ. 2522)   ได้ที่นั่งจาก กิจสังคม
ดูเพิ่ม

จังหวัดสกลนครในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519
จังหวัดสกลนครในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526
เขื่อนอุบลรัตน์

Dam in อำเภออุบลรัตน์ จังหวัดขอนแก่น และอำเภอโนนสัง อำเภอศรีบุญเรือง จังหวัดหนองบัวลำภู
| เขื่อนอุบลรัตน์ |
| --- | --- |

ที่ตั้งของ เขื่อนอุบลรัตน์ ใน จังหวัดขอนแก่นแสดงแผนที่จังหวัดขอนแก่นเขื่อนอุบลรัตน์ (ประเทศไทย)แสดงแผนที่ประเทศไทย

ที่ตั้ง: อำเภออุบลรัตน์ จังหวัดขอนแก่น และอำเภอโนนสัง อำเภอศรีบุญเรือง จังหวัดหนองบัวลำภู
พิกัด: 16°46′31.42″N 102°37′5.97″E﻿ / ﻿16.7753944°N 102.6183250°E﻿ / 16.7753944; 102.6183250
เริ่มก่อสร้าง: 10 พฤษภาคม พ.ศ. 2507
เปิดดำเนินการ: 14 มีนาคม พ.ศ. 2509
ผู้ดำเนินการ: การไฟฟ้าฝ่ายผลิตแห่งประเทศไทย
เขื่อนและทางน้ำล้น
ปิดกั้น: แม่น้ำพอง
ความสูง: 32 เมตร
ความยาว: 885 เมตร
ความกว้าง (ฐาน): 6 เมตร
อ่างเก็บน้ำ
ปริมาตรกักเก็บน้ำ: 2,263 ล้านลูกบาศก์เมตร
เขื่อนอุบลรัตน์ เป็นเขื่อนอเนกประสงค์แห่งที่สองของประเทศไทย ซึ่งสร้างขึ้นถัดจากเขื่อนภูมิพล และเป็นเขื่อนผลิตไฟฟ้าพลังงานน้ำแห่งแรกในภาคตะวันออกเฉียงเหนือ ตั้งอยู่ที่ตำบลเขื่อนอุบลรัตน์ อำเภออุบลรัตน์ จังหวัดขอนแก่น และ ตำบลโนนสัง อำเภอโนนสัง จังหวัดหนองบัวลำภู ปิดกั้นแม่น้ำพองสาขาย่อยของแม่น้ำชี ตัวเขื่อนเป็นหินถมแกนดินเหนียว ยาว 885 เมตร สูง 32 เมตร สันเขื่อนกว้าง 6 เมตร อ่างเก็บน้ำมีความจุ 2,263 ล้านลูกบาศก์เมตร ผลิตไฟฟ้าได้ 55 ล้านกิโลวัตต์-ชั่วโมง
ประวัติ

ระหว่างวันที่ 20 – 23 พฤษภาคม พ.ศ. 2500 ผู้เชี่ยวชาญจาก 4 ประเทศ คือ ไทย ลาว กัมพูชา และเวียดนามใต้ โดยความสนับสนุนของคณะกรรมาธิการเศรษฐกิจแห่งเอเซียและตะวันออกไกล (Economic Commission For Asia And The Far East, ECAFE) ได้ประชุมหารือกันเกี่ยวกับการพัฒนาลุ่มน้ำโขงตอนล่างเพื่อประโยชน์ในด้านการชลประทาน การผลิตกระแสไฟฟ้า การประมง และการป้องกันอุทกภัย ที่ประชุมได้ให้ผู้แทนทุกฝ่ายเสนอให้รัฐบาลทั้ง 4 ประเทศ ภายใต้ความอุปถัมภ์ของสหประชาชาติ (United Nations) คณะกรรมการฯได้ลงมติว่าใน 4 ประเทศ ที่ร่วมงานกันนี้ จะดำเนินงานพัฒนาแหล่งน้ำประเทศละ 2 สาขา ซึ่งประเทศไทเสนอโครงการน้ำพอง (ปัจจุบันคือ เขื่อนอุบลรัตน์) และโครงการน้ำพุง (ปัจจุบันคือเขื่อนน้ำพุง) เป็นสาขาของโครงการพัฒนาลุ่มน้ำโขงตอนล่าง
ปี พ.ศ. 2502 คณะกรรมการประสานงานการสำรวจลุ่มน้ำโขงตอนล่าง ได้ดำเนินการสำรวจลำน้ำสาขาของแม่น้ำโขง อีกหนึ่งปีต่อมาคณะกรรมการประสานงานการสำรวจลุ่มน้ำโขงตอนล่าง ได้เสนอให้มีการพิจารณาโครงการน้ำพองเป็นอันดับแรก เพราะโครงการนี้จะให้ประโยชน์แก่การพัฒนาภาคตะวันออกเฉียงเหนือนานัปการ
ปี พ.ศ. 2503 สหประชาชาติได้ว่าจ้างบริษัท Rogers International Corporation จากสหรัฐอเมริกาให้มาดำเนินการสำรวจเบื้องต้นให้กับโครงการน้ำพอง โดยใช้เงินจากกองทุนพิเศษสหประชาชาติ (UN Special Fund) ทำพิธีวางศิลาฤกษ์ เมื่อวันที่ 10 พฤษภาคม พ.ศ. 2507
ปี พ.ศ. 2506 การไฟฟ้าตะวันออกเฉียงเหนือได้ลงนามในสัญญาว่าจ้างบริษัท Salzgitter Industriebau GmbH. แห่งสหพันธ์สาธารณรัฐเยอรมัน เป็นบริษัทวิศวกรที่ปรึกษา เพื่อสำรวจรายละเอียดออกแบบและควบคุมงานก่อสร้าง โครงการพัฒนาแม่น้ำพอง
ปี พ.ศ. 2507 ได้เริ่มก่อสร้างโครงการโดยการกู้เงินจาก สถาบันเครดิตเพื่อการบูรณะแห่งสหพันธ์สาธารณรัฐเยอรมัน (K.F.W.) การก่อสร้างได้แล้วเสร็จเมื่อปลายปี พ.ศ. 2508 และเนื่องจากบริเวณที่สร้างเขื่อน มีลักษณะภูมิประเทศเป็นแม่น้ำที่ไหลผ่านช่องเขาทั้งสอง ซึ่งแม่น้ำพองดูเหมือนถูกหนีบ ชาวบ้านจึงเรียกเขื่อนนี้ว่า เขื่อนพองหนีบ ตามชื่อดั้งเดิมของบริเวณนี้
เมื่อวันที่ 14 มีนาคม พ.ศ. 2509 พระบาทสมเด็จพระมหาภูมิพลอดุลยเดชมหาราช บรมนาถบพิตรเสด็จพระราชดำเนินพร้อมด้วยสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง และทูลกระหม่อมหญิงอุบลรัตนราชกัญญา สิริวัฒนาพรรณวดี เมื่อครั้งดำรงพระอิสริยยศเป็นสมเด็จพระเจ้าลูกเธอ เจ้าฟ้าอุบลรัตนราชกัญญา สิริวัฒนาพรรณวดี (ฐานันดรศักดิ์ในขณะนั้น) ไปทรงประกอบพิธีเปิดเขื่อน พระราชทานชื่อเขื่อนนี้ว่า เขื่อนอุบลรัตน์
ปี พ.ศ. 2512 ได้โอนย้ายจากการไฟฟ้าภาคตะวันออกเฉียงเหนือ เป็นการไฟฟ้าฝ่ายผลิตแห่งประเทศไทย
ปลายปี พ.ศ. 2527 การไฟฟ้าฝ่ายผลิตได้ทำการปรับปรุงเขื่อนอุบลรัตน์ โดยเสริมสันเขื่อนให้สูงขึ้นไปอีก 3.10 เมตร จากระดับ เดิม 185 เมตร เป็นที่ระดับ 188.10 เมตร ความกว้างสันเขื่อนเท่าเดิม ส่วนฐานเขื่อนด้านท้ายขยายออกจากเดิม ซึ่งกว้าง 120 เมตร เป็น 125 เมตรและปรับปรุงเสร็จเรียบร้อยเมื่อต้นปี พ.ศ. 2530
ลักษณะ

เขื่อนอุบลรัตน์ หรือชาวเมืองเรียกกันว่า เขื่อนพองหนีบ สร้างปิดกั้นแม่น้ำพองที่อำเภออุบลรัตน์ จังหวัดขอนแก่น เป็นเขื่อนไฟฟ้าพลังน้ำแห่งแรกที่การไฟฟ้าฝ่ายผลิตแห่งประเทศไทยได้สร้างขึ้นในภาคตะวันออกเฉียงเหนือ และเป็นแห่งที่สองของประเทศ ไทยที่ก่อสร้างเสร็จหลังเขื่อนภูมิพล
เป็นเขื่อนหินถม แกนกลางเป็นดินเหนียว มีความยาว 800 เมตร สูงจากพื้นท้องน้ำ 32 เมตร ระดับสันเขื่อน อยู่ที่ 185 เมตร (ระดับน้ำทะเลปานกลาง)
สันเขื่อนกว้าง 6 เมตร ฐานเขื่อนกว้าง 120 เมตร และที่ระดับเก็บกักปกติสูงสุด 182 เมตร
อ่างเก็บน้ำมีความจุทั้งหมด 2,559 ล้านลูกบาศก์เมตร มีน้ำไหลเข้าอ่างเฉลี่ยปีละประมาณ 1,750 ล้าน ลูกบาศก์เมตร
ทางปีกขวาของตัวเขื่อนเป็นอาคารระบายน้ำล้น มีช่องระบายน้ำ 4 ช่อง เป็นอาคารคอนกรีตเสริมเหล็ก สามารถ ระบายน้ำสูงสุดได้ วินาทีละ 2,500 ลูกบาศก์เมตร
อาคารโรงไฟฟ้าตั้งอยู่ทางปีกซ้ายของตัวเขื่อน ติดตั้งเครื่องกำเนิดไฟฟ้า ขนาดกำลังผลิต 8,400 กิโลวัตต์ จำนวน 3 เครื่อง รวมกำลังผลิตทั้งสิ้น 25,200 กิโลวัตต์
เริ่มก่อสร้างเมื่อปี พ.ศ. 2507 และสร้างแล้วเสร็จเมื่อปี พ.ศ. 2509 พระบาทสมเด็จพระเจ้าอยู่หัว เสด็จ พระราชดำเนินพร้อมด้วย สมเด็จพระนางเจ้าฯ พระบรมราชินีนาถ และสมเด็จพระเจ้าลูกยาเธอเจ้าฟ้าอุบลรัตน์ราชกัญญาฯ ไปทรงประกอบพิธีเปิดเขื่อนอุบลรัตน์ เมื่อวันที่ 14 มีนาคม พ.ศ. 2509
การไฟฟ้าฝ่ายผลิตได้ทำการปรับปรุงเขื่อนอุบลรัตน์ โดยเสริมสันเขื่อนให้สูงขึ้นไปอีก 3.10 เมตร จากระดับ เดิม 185 เมตร เป็นที่ระดับ 188.10 เมตร ความกว้างสันเขื่อนเท่าเดิม ส่วนฐานเขื่อนด้านท้ายขยายออกจากเดิม ซึ่งกว้าง 120 เมตร เป็น 125 เมตร ได้เริ่มดำเนินการตั้งแต่ปลายปี พ.ศ. 2527 และปรับปรุงเสร็จเรียบร้อยเมื่อต้นปี พ.ศ. 2530
คุณประโยชน์

เขื่อนอุบลรัตน์เป็นเขื่อนเอนกประสงค์ที่เอื้ออำนวยประโยชน์ ต่อประชาชนในด้านต่าง ๆ ดังนี้
ด้านการผลิตไฟฟ้า สามารถผลิตไฟฟ้าได้ปีละ 65 ล้านกิโลวัตต์ชั่วโมง
ด้านการชลประทานและการเกษตร น้ำที่ปล่อยผ่านการผลิตไฟฟ้าแล้ว จะส่งเข้าสู่ระบบชลประทาน ให้ประโยชน์แก่พื้นที่ เกษตรกรรมที่จังหวัดขอนแก่น และจังหวัดมหาสารคาม จำนวน 300,000 ไร่ ซึ่งสามารถจะเพาะปลูกได้ถึงปีละ 2 ครั้ง อีกทั้งยัง ปลูกพืชในฤดูแล้งได้ด้วย
ด้านการการประมง อ่างเก็บน้ำเขื่อนอุบลรัตน์ ปัจจุบันเป็นแหล่งประมงขนาดใหญ่ที่สำคัญแห่งหนึ่งของประเทศทำรายได้ ให้แก่ประชาชนในภูมิภาคนี้ในปีหนึ่ง ๆ เป็นจำนวนมาก ซึ่งช่วยยกระดับมาตรฐานการครองชีพของประชาชนให้สูงขึ้น
ด้านการบรรเทาอุทกภัย ตามปกติก่อนการสร้างเขื่อนน้ำ มักจะท่วมอย่างกระทันหันในฤดูฝน บริเวณแนวฝั่งลำน้ำพองจนถึง แม่น้ำชี ทำความเสียหายให้แก่เรือกสวนไร่นาของประชาชนเป็นอย่างมาก แต่ภายหลังก่อสร้างเขื่อนอุบลรัตน์แล้วได้ช่วย บรรเทาภาวะน้ำท่วมให้ลดน้อยลง
ด้านการคมนาคม เขื่อนอุบลรัตน์ยังเป็นเส้นทางคมนาคมทางน้ำที่สำคัญ ซึ่งประชาชนใช้เป็นเส้นทางสัญจรไปมาหาสู่กัน อย่างสะดวก และช่วยย่นระยะทาง ทั้งยังเป็นสถานที่ท่องเที่ยวและพักผ่อนหย่อนใจของประชาชนทั่วไป
แหล่งข้อมูลอื่น

เขื่อนอุบลรัตน์ เก็บถาวร 2007-07-12 ที่ เวย์แบ็กแมชชีน จาก การไฟฟ้าฝ่ายผลิตแห่งประเทศไทย
ประวัติเขื่อนอุบลรัตน์ เก็บถาวร 2008-07-04 ที่ เวย์แบ็กแมชชีน
ประวัติ อ. อุบลรัตน์ เก็บถาวร 2008-04-01 ที่ เวย์แบ็กแมชชีน จากสถานีตำรวจภูธรอุบลรัตน์
| ด ค กเขื่อนในประเทศไทย แบ่งตามหน่วยงานรับผิดชอบ |
| --- | --- |
การไฟฟ้าฝ่ายผลิตฯ:  ภูมิพล  สิริกิติ์  ศรีนครินทร์  วชิราลงกรณ  สิรินธร  จุฬาภรณ์  อุบลรัตน์  รัชชประภา  แม่งัดสมบูรณ์ชล  แม่ปิงตอนล่าง  แม่จาง  ห้วยกุ่ม  ปากมูล  บางลาง  ท่าทุ่งนา  แก่งกระจาน 
กรมชลประทาน:  แม่กวงอุดมธารา  สบกาย  กีด  กิ่วคอหมา  กิ่วลม  แจ้ห่ม  แม่ตุ๋ย  แควน้อยบำรุงแดน  นเรศวร  กำแพงเพชร  คลองขลุง  คลองโพธิ์  ทับเสลา  เจ้าพระยา  พระรามหก  ป่าสักชลสิทธิ์  กระเสียว  แม่กลอง  สมอปูน  ขุนด่านปราการชล  นครนายก  พระปรง  บางปะกง  ลำพระยาธาร  พระสทิง  คลองสิยัด  ประแสร์  พลวง  ปราณบุรี  แก่งกรุง  คลองประ  พนม  ลำพูน  คลองนุ่น  สินปุน  จันดี  ลำปัง  บ้านกรงปินัง  บ้านคูระ  สายบุรี  คลองชี  ห้วยยอด  ลำตะคอง  ลำพระเพลิง  ลำมูลบน  ลำแซะ  ลำนางรอง  ลำชีน้อย  น้ำมูล  ห้วยสำราญล่าง  ห้วยละห้า  ลำโดมใหญ่  ลำพังชู  ลำเสียวน้อย  ลำเสียวใหญ่  ลำเดา  น้ำเชิญ  ลำชีบน  ลำชีสอง  หนองละหาน  ลำปาว  ห้วยสายบาตร  น้ำเลย  ห้วยหลวง  ห้วยหลวงตอนล่าง  ห้วยเสนง  หนองหานกุมภวาปี  น้ำอูน  น้ำพุง  ห้วยบางทราย  ราษีไศล  ห้วยตาเกาว์ใหม่ 
กรมพัฒนาพลังงานทดแทนฯ:  คิรีธาร  คลองทุ่งเพล ทุ่งเพล  บ้านพลวง
สุภาพบุรุษสุดซอย

| สุภาพบุรุษสุดซอย |
| --- | --- |
ประเภท: ซิตคอม (Situation Comedy)
สร้างโดย: เดอะ วัน เอ็นเตอร์ไพรส์
เค้าโครงจาก: บ้านสราญแลนด์
แสดงนำ: อาณัตพล ศิริชุมแสง เศรษฐพงศ์ เพียงพอ จุฑาวุฒิ ภัทรกำพล รุ่งรดา รุ่งลิขิตเจริญ
ดนตรีแก่นเรื่องเปิด: Together โดย บูม หาคู่ DUET ร้องร่วมกับ อาณัตพล ศิริชุมแสง, เศรษฐพงศ์ เพียงพอ, จุฑาวุฒิ ภัทรกำพล
ดนตรีแก่นเรื่องปิด: Together โดย บูม หาคู่ DUET ร้องร่วมกับ อาณัตพล ศิริชุมแสง, เศรษฐพงศ์ เพียงพอ, จุฑาวุฒิ ภัทรกำพล
ประเทศแหล่งกำเนิด: ประเทศไทย
ภาษาต้นฉบับ: ภาษาไทย
จำนวนฤดูกาล: 8
จำนวนตอน: 326 (ณ วันที่ 25 มกราคม 2568 (2568-01-25))  (รายชื่อตอน)
การผลิต
ผู้อำนวยการผลิต: ถกลเกียรติ วีรวรรณ นิพนธ์ ผิวเณร
สถานที่ถ่ายทำ: แอ็กซ์ สตูดิโอ
กล้อง: หลายกล้อง
ความยาวตอน: 60 นาที
ออกอากาศ
เครือข่าย: ช่องวัน 31, วันดี
ออกอากาศ: 9 มกราคม พ.ศ. 2561 – ปัจจุบัน
การแสดงที่เกี่ยวข้อง
บ้านสราญแลนด์
สุภาพบุรุษสุดซอย เป็นละครโทรทัศน์ประเภทซิตคอม (Situation Comedy) สร้างโดย บริษัท เดอะ วัน เอ็นเตอร์ไพรส์ จำกัด (มหาชน) นำแสดงโดย อาร์ - อาณัตพล ศิริชุมแสง, เต๋า - เศรษฐพงศ์ เพียงพอ, มาร์ช - จุฑาวุฒิ ภัทรกำพล และ อินเตอร์ - ด.ญ. รุ่งรดา รุ่งลิขิตเจริญ
เดิมนั้นสุภาพบุรุษสุดซอยเป็น 1 ใน 4 เรื่องย่อยของซิตคอมชุดบ้านสราญแลนด์ โดยออกอากาศทุกวันเสาร์ เวลา 19.15 - 20.00 น. ทางช่องวัน 31 เริ่มออกอากาศตอนแรกเมื่อวันที่ 9 มกราคม พ.ศ. 2561 ต่อมาหลังจากซิตคอมชุดบ้านสราญแลนด์จำนวน 3 เรื่องที่เหลือ ยุติการออกอากาศลงในเดือนกันยายนปีเดียวกัน สุภาพบุรุษสุดซอยจึงแยกออกมาเป็นซิตคอมเดี่ยวไปโดยปริยาย โดยย้ายเวลาการออกอากาศไปอยู่ในช่วงเย็นวันอาทิตย์ในช่วงปลายปี พ.ศ. 2561 เรื่อยมาจนถึงตลอดทั้งปี พ.ศ. 2562 และช่วงหัวค่ำของวันเสาร์ ตั้งแต่ปี พ.ศ. 2563 - ปัจจุบัน
ระยะเวลาออกอากาศ

| ระยะเวลาออกอากาศของ สุภาพบุรุษสุดซอย> วันออกอากาศ | ระยะเวลาออกอากาศของ สุภาพบุรุษสุดซอย> เวลา | ระยะเวลาออกอากาศของ สุภาพบุรุษสุดซอย> ช่วงระหว่าง |
| --- | --- | --- |
| อังคาร | 19.00 - 19.55 น. | 9 มกราคม - 25 กันยายน พ.ศ. 2561 |
| อาทิตย์ | 17:00 - 18:00 น. | 7 ตุลาคม พ.ศ. 2561 - 14 กรกฎาคม พ.ศ. 2562 |
| อาทิตย์ | 17:30 - 18:30 น. | 4 สิงหาคม - 24 พฤศจิกายน พ.ศ. 2562 |
| อาทิตย์ | 17:00 - 18:00 น. | 1 - 22 ธันวาคม พ.ศ. 2562 |
| เสาร์ | 19.00 - 20.00 น. | 11 มกราคม พ.ศ. 2563 - ปัจจุบัน |
ทีมงาน

| สุภาพบุรุษสุดซอย |
| --- | --- |
สร้างสรรค์โดย: ถกลเกียรติ วีรวรรณ   พงษ์ศักดิ์ ฉิมเจริญ   ณัฐพันธุ์ ศิริธนากิจ   ชนินทร์ ปั้นทอง   ณิชนันท์ พุฒรังษี   อภิรัตน์ หินแก้ว
บทโทรทัศน์โดย: ณัฐพันธุ์ ศิริธนากิจ   ชนินทร์ ปั้นทอง   ณิชนันท์ พุฒรังษี   อภิรัตน์ หินแก้ว
อำนวยการผลิต: ถกลเกียรติ วีรวรรณ
ผู้กำกับการแสดง: พงษ์ศักดิ์ ฉิมเจริญ   ณัฐพันธุ์ ศิริธนากิจ
รายชื่อตอน

บทความหลัก: รายชื่อตอนในสุภาพบุรุษสุดซอย
สิ่งสืบเนื่อง

ในช่วงปลายปี พ.ศ. 2565 มาร์ช อาร์ เต๋า และอินเตอร์ 4 นักแสดงหลักของสุภาพบุรุษสุดซอย ได้ร่วมกันทำเพลงพิเศษขึ้นในนามวง "MRT go INTER" ตามความตั้งใจของพวกเขาในขณะถ่ายทำซิตคอมนี้เมื่อ 3 ปีก่อนหน้า โดยชื่อวงมาจากอักษรภาษาอังกฤษตัวแรกในชื่อเล่นของ มาร์ช อาร์ และเต๋า รวมกับชื่อเล่นของอินเตอร์ และตั้งชื่อล้อกับวงบีทีเอสที่พวกเขาชื่นชอบ มีผลงานเพลง 1 เพลง ชื่อว่า "R-A-K (รอ – อะ – กอ)" โดยมีอนุโรจน์ เกตุเลขา (เติร์ด ทิลลี่เบิร์ด) เป็นโปรดิวเซอร์เพลง
ดูเพิ่ม

บ้านสราญแลนด์
แหล่งข้อมูลอื่น

สุภาพบุรุษสุดซอย ที่เฟซบุ๊ก
24 มีนาคม

วันที่ 24 มีนาคม เป็นวันที่ 83 ของปี (วันที่ 84 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 282 วันในปีนั้น
เหตุการณ์

พ.ศ. 2145 (ค.ศ. 1603) - พระเจ้าเจมส์ที่ 1 ขึ้นครองราชย์เป็นพระมหากษัตริย์อังกฤษ
พ.ศ. 2398 (ค.ศ. 1855) - เซอร์จอห์น เบาริง ผู้แทนราชสำนักอังกฤษและคณะเดินทางด้วยเรือรบจากฮ่องกงถึงปากน้ำอ่าวไทยเพื่อเจรจาทางเศรษฐกิจ อันเป็นที่ของสนธิสัญญาเบาว์ริง
พ.ศ. 2425 (ค.ศ. 1882) - โรแบร์ท ค็อค แพทย์ชาวเยอรมัน ประกาศการค้นพบแบคทีเรียที่เป็นสาเหตุของวัณโรค
พ.ศ. 2477 (ค.ศ. 1934) - รัฐบัญญัติไทดิงส์–แม็กดัฟฟีมีผลใช้บังคับ ซึ่งกำหนดการปกครองตนเองของฟิลิปปินส์และเอกราชจากสหรัฐของฟิลิปปินส์เป็นระยะเวลาสิบปปี
พ.ศ. 2493 (ค.ศ. 1950) - พระบาทสมเด็จพระมหาภูมิพลอดุลยเดชมหาราช บรมนาถบพิตร นิวัตพระนคร ทรงประทับบนเรือหลวงศรีอยุธยา ที่กองทัพเรือจัดถวายเป็นเรือพระที่นั่ง เสด็จพระราชดำเนิน จากประเทศสวิตเซอร์แลนด์ เสด็จนิวัติประเทศไทยพร้อม หม่อมราชวงศ์สิริกิติ์ กิติยากร พระคู่หมั้น และทรงรับการถวายพระยศจอมพลเรือ
พ.ศ. 2519 (ค.ศ. 1976) - กำลังทหารของอาร์เจนตินา ก่อรัฐประหารขับประธานาธิบดี อิสซาเบล เปรอง ออกจากตำแหน่ง
พ.ศ. 2532 (ค.ศ. 1989) - เรือบรรทุกน้ำมัน เอกซ์ซอน วัลเดซ ปล่อยน้ำมันมากกว่า 11 ล้านแกลลอน ลงสู่อ่าวพรินซ์วิลเลียมในอะแลสกา เป็นต้นเหตุให้เกิดภัยพิบัติต่อสิ่งแวดล้อม
พ.ศ. 2544 (ค.ศ. 2001) - Mac OS X v10.0 "Cheetah" วางจำหน่าย
พ.ศ. 2551 (ค.ศ. 2008) - พรรคสันติภาพและความรุ่งเรืองของภูฏาน นำโดย จิกมี ทินเลย์ ได้ 45 จาก 47 ที่นั่งในสภาผู้แทนราษฎรภูฏาน ในการเลือกตั้งทั่วไปครั้งแรกของประเทศ
พ.ศ. 2558 (ค.ศ. 2015) - นักบินร่วมของเยอรมันวิงส์ เที่ยวบินที่ 9525 เจตนาชนอากาศยานในการฆ่าคนหมู่-ฆ่าตัวตายในเทือกเขาแอลป์ฝรั่งเศส ทั้ง 150 คนบนเครื่องเสียชีวิต
พ.ศ. 2562 (ค.ศ. 2019) - การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562
วันเกิด

พ.ศ. 2399 (ค.ศ. 1856) - พระเจ้าราชวรวงศ์เธอ กรมหมื่นจรัสพรปฏิภาณ (สิ้นพระชนม์ 25 กันยายน พ.ศ. 2450)
พ.ศ. 2417 (ค.ศ. 1874) - แฮร์รี ฮูดินี อดีตนักมายากลชาวอเมริกัน (ถึงแก่กรรม 31 ตุลาคม พ.ศ. 2469)
พ.ศ. 2473 (ค.ศ. 1930) - สตีฟ แม็กควีน นักแสดงภาพยนตร์ชาวอเมริกัน (ถึงแก่กรรม 7 พฤศจิกายน พ.ศ. 2523)
พ.ศ. 2496 (ค.ศ. 1953) - พิสิทธิ์ กีรติการกุล พิธีกรและผู้ประกาศข่าวชาวไทย
พ.ศ. 2497 (ค.ศ. 1954)
ปัญญา นิรันดร์กุล พิธีกรและนักแสดงชาวไทย
ราฟาเอล โอรอสโก มาเอสเตร นักร้องชาวโคลอมเบีย
พ.ศ. 2499 (ค.ศ. 1956) -
กาบริเอล เบร์นัล แชมป์โลกมวยสากลชาวเม็กซิโก (ถึงแก่กรรม 12 มิถุนายน พ.ศ. 2557)
เค็ง ยะมะงุชิ นักพากย์ชาวญี่ปุ่น (ถึงแก่กรรม 24 ตุลาคม พ.ศ. 2554)
พ.ศ. 2503 (ค.ศ. 1960) - เอลลี่ ปิกัล นักมวยสากลชาวอินโดนีเซีย
พ.ศ. 2508 (ค.ศ. 1965) - ดิอันเดอร์เทเกอร์ นักมวยปล้ำอาชีพชาวอเมริกัน
พ.ศ. 2514 (ค.ศ. 1971) - ชินอิจิ ฮาโตริ นักข่าวอิสระ ทาเร็นโตะ และพิธีกรโทรทัศน์ชาวญี่ปุ่น
พ.ศ. 2516 (ค.ศ. 1973) - จิม พาร์สันส์ นักแสดงชาวอเมริกัน
พ.ศ. 2519 (ค.ศ. 1976) -
กรพินธุ์ พ่วงโพธิ์ นักร้อง และนักแสดงชาวไทย
เหรียญชัย สีหะวงษ์ นักกรีฑาชาวไทย
พ.ศ. 2521 (ค.ศ. 1978) - อูโก กาซาเรส นักมวยสากลชาวเม็กซิโก
พ.ศ. 2522 (ค.ศ. 1979) - คัลตาร์ กิลล์ นักมวยไทยชาวอินเดีย-แคนาดาและนักต่อสู้แบบผสม
พ.ศ. 2524 (ค.ศ. 1981) - ประวัติ วะโฮรัมย์ นักกีฬาคนพิการทีมชาติไทย
พ.ศ. 2526 (ค.ศ. 1983) - วิลาวรรณ นวลพุ่ม นักร้องชาวไทย
พ.ศ. 2527 (ค.ศ. 1984) -
เบอนัว อาซู-เอกอโต นักฟุตบอลชาวแคเมอรูน
พ.ศ. 2528 (ค.ศ. 1985) -
ลานา นักแสดงและนักมวยปล้ำอาชีพหญิงชาวอเมริกัน
ฮารุกะ อายาเสะ นักแสดงชาวญี่ปุ่น
พ.ศ. 2530 (ค.ศ. 1987) -
พัก จ็อง-มิน นักแสดงชาวเกาหลีใต้
รามีริส นักฟุตบอลชาวบราซิล
สิริลภัส กองตระการ นักแสดงและนักการเมืองชาวไทย
พ.ศ. 2531 (ค.ศ. 1988) -
ฟินน์ โจนส์ นักแสดงชาวอังกฤษ
สุธีวัน กุญชร นักร้องและนักแสดงชาวไทย
พ.ศ. 2532 (ค.ศ. 1989) - อันเดรย์ เซียร์เกเยวิช เซมิโอนอฟ นักฟุตบอลชาวรัสเซีย
พ.ศ. 2533 (ค.ศ. 1990) -
บิลลี่ เกตุแก้วพรหมพร นักฟุตบอลชาวฝรั่งเศสเชื้อสายลาว
มนตรี พ่วงลิบ นักกีฬาวอลเลย์บอลชายทีมชาติไทย
เลซีย์ อีแวนส์ นักมวยปล้ำอาชีพชาวอเมริกัน
พ.ศ. 2535 (ค.ศ. 1992) - วิรายา ภัทรโชคชัย นักแสดงและนางแบบชาวไทย
พ.ศ. 2536 (ค.ศ. 1993) - เรียว ริวเซย์ นักแสดงชาวญี่ปุ่น
พ.ศ. 2537 (ค.ศ. 1994) - สรานนท์ อนุอินทร์ นักฟุตบอลชาวไทย
พ.ศ. 2538 (ค.ศ. 1995) - เอนโซ เฟร์นันเดซ นักฟุตบอลชาวฝรั่งเศส
พ.ศ. 2540 (ค.ศ. 1997) -
มินะ เมียวอิ นักร้องชาวญี่ปุ่น
จอร์แดน รอสซิเตอร์ นักฟุตบอลชาวอังกฤษ
พ.ศ. 2545 (ค.ศ. 2002) - ฐิติชา สมบัติพิบูลย์ นักร้องชาวไทย
วันถึงแก่กรรม

พ.ศ. 1352 (ค.ศ. 809) - ฮารูน อัล-ราชิด เคาะลีฟะฮ์พระองค์ที่ 5 แห่งราชวงศ์อับบาสิด (ประสูติ 7 มีนาคม พ.ศ. 1309)
พ.ศ. 2447 (ค.ศ. 1904) - ชูลส์ แวร์น ผู้ประพันธ์นิยายวิทยาศาสตร์ชาวฝรั่งเศส (เกิด 8 กุมภาพันธ์ พ.ศ. 2370)
พ.ศ. 2467 (ค.ศ. 1924) - ก.ศ.ร. กุหลาบ นักหนังสือพิมพ์ นักประวัติศาสตร์ (เกิด 23 มีนาคม พ.ศ. 2377)
พ.ศ. 2553 (ค.ศ. 2010) - สวาสดิ์ สุมาลยศักดิ์ จุฬาราชมนตรี (เกิด 27 มกราคม พ.ศ. 2459)
พ.ศ. 2559 (ค.ศ. 2016) - โยฮัน ไกรฟฟ์ นักฟุตบอลชาวดัตช์ (เกิด 25 เมษายน พ.ศ. 2490)
วันสำคัญและวันหยุดเทศกาล

วันวัณโรคโลก
แหล่งข้อมูลอื่น

BBC: On This Day เก็บถาวร 2023-03-26 ที่ เวย์แบ็กแมชชีน
NY Times: On This Day
Today in History: March 24 เก็บถาวร 2005-12-07 ที่ เวย์แบ็กแมชชีน
| ด ค กวันและเดือนในรอบปี |
| --- | --- |
มกราคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
กุมภาพันธ์: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29
มีนาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
เมษายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
พฤษภาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
มิถุนายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
กรกฎาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
สิงหาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
กันยายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
ตุลาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
พฤศจิกายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
ธันวาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
วันอื่นที่เกี่ยวข้อง: 0 มกราคม ·  30 กุมภาพันธ์
↑  "Thai Literature Directory : ฐานข้อมูลนามานุกรมวรรณคดีไทย". www.sac.or.th.
เขื่อนขุนด่านปราการชล

Dam in ตำบลหินตั้ง อำเภอเมืองนครนายก จังหวัดนครนายก
| เขื่อนขุนด่านปราการชล |
| --- | --- |


ชื่อทางการ: เขื่อนขุนด่านปราการชล
ที่ตั้ง: ตำบลหินตั้ง อำเภอเมืองนครนายก จังหวัดนครนายก
เริ่มก่อสร้าง: พ.ศ. 2540
ผู้ดำเนินการ: กรมชลประทาน
เขื่อนและทางน้ำล้น
ชนิดของเขื่อน: เขื่อนคอนกรีตบดอัด
ปิดกั้น: แม่น้ำนครนายก
ความสูง: 93 เมตร
ความยาว: 2,720 เมตร
อ่างเก็บน้ำ
ปริมาตรกักเก็บน้ำ: 224 ล้านลูกบาศก์เมตร
เขื่อนขุนด่านปราการชล ชื่อเดิมเรียกว่า เขื่อนคลองท่าด่าน เป็นเขื่อนคอนกรีตบดอัดยาวที่สุดในประเทศไทยและในโลก
 ตั้งอยู่ที่บ้านท่าด่าน ตำบลหินตั้ง อำเภอเมืองนครนายก จังหวัดนครนายกกั้นแม่น้ำนครนายก สร้างขึ้นตามแนวพระราชดำริของพระบาทสมเด็จพระมหาภูมิพลอดุลยเดชมหาราช บรมนาถบพิตร เพื่อเก็บกักน้ำในช่วงหน้าฝนไว้ในหน้าแล้งและควบคุมไม่ให้เกิดน้ำท่วมบ้านเรือนราษฎรไร่นาและพื้นที่การเกษตรในหน้าฝนโดยสร้างครอบฝายท่าด่านเดิม
ที่ราบลุ่มจังหวัดนครนายกมีระดับน้ำใต้ดินมีการลดระดับหรือพื้นที่ลาดเทค่อนข้างมาก ทำให้น้ำไหลบ่ารุนแรงในช่วงฤดูฝน ส่วนบริเวณพื้นที่ชลประทานจังหวัดนครนายก เป็นพื้นที่ราบกว้างขวางมีระดับน้ำใต้ดินต่ำจึงเกิดปัญหาขาดแคลนน้ำในฤดูแล้งส่วนในฤดูฝนกลับเกิดปัญหาน้ำท่วมเนื่องจากพื้นที่ส่วนใหญ่เป็นที่ราบที่มีความลาดเอียงน้อยทำให้น้ำระบายออกยากน้ำจึงท่วมขังเป็นเวลานาน การสร้างเขื่อนกั้นแม่น้ำนครนายกตอนบนจึงเป็นการชะลอกระแสน้ำไม่ให้ไหลอย่างรุนแรงในช่วงฤดูฝนโดยจะกักเก็บน้ำไว้ และในทางกลับกัน จะสามารถกักเก็บน้ำเอาไว้ใช้ในฤดูแล้งได้แทนที่จะต้องเผชิญกับภัยแล้ง
โครงสร้างและลักษณะ

ตัวเขื่อนขุนด่านปราการชลประกอบด้วยเขื่อนหลักและเขื่อนรองสร้างด้วยคอนกรีตบดอัด ปัจจุบันเป็นเขื่อนคอนกรีตบดอัดที่มีความยาวที่สุดในโลก มีความยาวรวม 2,720 เมตร ความสูง (สูงสุด) 93 เมตร  รับน้ำที่ไหลจากอุทยานแห่งชาติเขาใหญ่ ผ่านน้ำตกเหวนรกลงสู่อ่างเก็บน้ำ มีความจุ 224 ล้าน ลบ.ม. โดยทำให้มีน้ำในการทำเกษตรกรรม การอุปโภคบริโภค แก้ปัญหาดินเปรี้ยว เป็นแหล่งเพาะพันธุ์ปลา และบรรเทาอุทกภัย เป็นแหล่งท่องเที่ยวแห่งใหม่ ของนครนายก นักท่องเที่ยวสามารถชมอุทยานแห่งชาติเขาใหญ่ได้จากบริเวณสันเขื่อน จะเห็นทิวทัศน์ด้านหน้าเขื่อน และชมทิวทัศน์เมืองนครนายกด้านหลังเขื่อน ในอนาคตมีโครงการจะสร้างแก่งเทียมเพื่อการท่องเที่ยวและกีฬา และเป็นสนามสลาลอมนานาชาติ  ซึ่งจะเป็นแห่งเดียวในภูมิภาคนี้ หากก่อสร้างแก่งเทียมแล้วเสร็จ จะสร้างกิจกรรมท่องเที่ยวและสร้างรายได้ให้กับผู้ประกอบการด้านการท่องเที่ยวของจังหวัดนครนายกเพิ่มขึ้น
การท่องเที่ยว

เขื่อนขุนด่านปราการชลเปิดให้นักท่องเที่ยวเดินทางมาชมวิวเหนือสันเขื่อน สามารถมองเห็นตัวเมืองนครนายกและอุทยานแห่งชาติเขาใหญ่ได้ที่สันเขื่อน นอกจากนี้ยังสามารถเช่าเรือหางยาวเพื่อชมน้ำตกที่อยู่ลึกเข้าไปในอ่างเก็บน้ำของเขื่อนได้และเมื่อล่องเข้าไปเรื่อยๆก็จะพบกับเขาที่ชื่อว่าเขาช่องลม
การเดินทาง

เดินทางโดยรถยนต์มายังตัวเมืองนครนายกโดยอาจใช้ถนนรังสิต-นครนายก (ทางหลวงแผ่นดินหมายเลข 305) หรืออาจใช้ถนนเส้นเก่าคือถนนสุวรรณศร (ทางหลวงแผ่นดินหมายเลข 33) ซึ่งจะอ้อมกว่า จนถึงตัวเมืองนครนายกให้ใช้เส้นทางเดียวกับไปน้ำตกนางรอง (ทางหลวงหมายเลข 3049) ผ่านอุทยานวังตะไคร้และเลี้ยวขวาเข้าถนนสู่ตัวเขื่อน
รถโดยสารประจำทางจากกรุงเทพฯ–นครนายก มีบริการรถโดยสารประจำทางทั้งรถธรรมดาและรถปรับอากาศ ออกจากสถานีขนส่งสายเหนือ (หมอชิต 2) ทุกวัน
แหล่งข้อมูลอื่น

14°18′47″N 101°19′16″E﻿ / ﻿14.313°N 101.321°E﻿ / 14.313; 101.321
แผนที่และภาพถ่ายทางอากาศของ เขื่อนขุนด่านปราการชล
แผนที่ จาก มัลติแมป โกลบอลไกด์ หรือ กูเกิลแผนที่
ภาพถ่ายทางอากาศ จาก เทอร์ราเซิร์ฟเวอร์
ภาพถ่ายดาวเทียม จาก วิกิแมเปีย
| ด ค กเขื่อนในประเทศไทย แบ่งตามหน่วยงานรับผิดชอบ |
| --- | --- |
การไฟฟ้าฝ่ายผลิตฯ:  ภูมิพล  สิริกิติ์  ศรีนครินทร์  วชิราลงกรณ  สิรินธร  จุฬาภรณ์  อุบลรัตน์  รัชชประภา  แม่งัดสมบูรณ์ชล  แม่ปิงตอนล่าง  แม่จาง  ห้วยกุ่ม  ปากมูล  บางลาง  ท่าทุ่งนา  แก่งกระจาน 
กรมชลประทาน:  แม่กวงอุดมธารา  สบกาย  กีด  กิ่วคอหมา  กิ่วลม  แจ้ห่ม  แม่ตุ๋ย  แควน้อยบำรุงแดน  นเรศวร  กำแพงเพชร  คลองขลุง  คลองโพธิ์  ทับเสลา  เจ้าพระยา  พระรามหก  ป่าสักชลสิทธิ์  กระเสียว  แม่กลอง  สมอปูน  ขุนด่านปราการชล  นครนายก  พระปรง  บางปะกง  ลำพระยาธาร  พระสทิง  คลองสิยัด  ประแสร์  พลวง  ปราณบุรี  แก่งกรุง  คลองประ  พนม  ลำพูน  คลองนุ่น  สินปุน  จันดี  ลำปัง  บ้านกรงปินัง  บ้านคูระ  สายบุรี  คลองชี  ห้วยยอด  ลำตะคอง  ลำพระเพลิง  ลำมูลบน  ลำแซะ  ลำนางรอง  ลำชีน้อย  น้ำมูล  ห้วยสำราญล่าง  ห้วยละห้า  ลำโดมใหญ่  ลำพังชู  ลำเสียวน้อย  ลำเสียวใหญ่  ลำเดา  น้ำเชิญ  ลำชีบน  ลำชีสอง  หนองละหาน  ลำปาว  ห้วยสายบาตร  น้ำเลย  ห้วยหลวง  ห้วยหลวงตอนล่าง  ห้วยเสนง  หนองหานกุมภวาปี  น้ำอูน  น้ำพุง  ห้วยบางทราย  ราษีไศล  ห้วยตาเกาว์ใหม่ 
กรมพัฒนาพลังงานทดแทนฯ:  คิรีธาร  คลองทุ่งเพล ทุ่งเพล  บ้านพลวง 
↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2011-11-08. สืบค้นเมื่อ 2018-02-24.
↑  "เขื่อนขุนด่านปราการชล". จังหวัดนครนายก. สืบค้นเมื่อ 2025-03-02.
↑  "ประวัติ เขื่อนขุนด่านปราการชล". khundan.com. สืบค้นเมื่อ 2025-03-02.
ท้าววรจันทร์ (เจ้าจอมมารดาวาด ในรัชกาลที่ 4)

| คุณ ท้าววรจันทร (วาด) ท> จ.ว. |
| --- | --- |

เกิด: แมว งามสมบัติ 11 มกราคม พ.ศ. 2384
เสียชีวิต: 25 กุมภาพันธ์ พ.ศ. 2483 (99 ปี)
คู่สมรส: พระบาทสมเด็จพระจอมเกล้าเจ้าอยู่หัว
บุตร: พระเจ้าบรมวงศ์เธอ กรมขุนพิทยลาภพฤฒิธาดา
บิดามารดา: สมบุญ งามสมบัติ ท้าวปฏิบัติบิณฑทาน (ถ้วย งามสมบัติ)
ท้าววรจันทร บรมธรรมิกภักดี นารีวรคณานุรักษา หรือ เจ้าจอมมารดาวาด มีนามเดิมว่า แมว (11 มกราคม พ.ศ. 2384 – 25 กุมภาพันธ์ พ.ศ. 2483) มีสมญาการแสดงว่า แมวอิเหนา เป็นนางละครและพระสนมเอกในพระบาทสมเด็จพระจอมเกล้าเจ้าอยู่หัว มีพระโอรสพระองค์หนึ่งคือพระเจ้าบรมวงศ์เธอ กรมขุนพิทยลาภพฤฒิธาดา ต้นราชสกุลโสณกุล